اعمل حساب ان الموضوع مش لعبة. اوعى تفتكرها لعبة. الكلمة ديت هي الكلمة. اللي كل واحد بينجو من حادثة مريعة كان هيموت فيها. بيقول نفس الكلمة اللي كان مع واحد والتاني مات وطلع من الحادسة وزميله اللي كان جنبه مات قال نفس الكلمة واللي اتقلبت به العربية جنب الماية ووقعت في الماية وكان
موت وربنا انقزهم معجزة كلهم قالوا نفس الكلمة. احنا كنا فاكرينها لعبة. كنا بنحسب ان احنا اللي بنعمله ده مش زنوب ما عرفناش انها زنوب. غير في اللحزة ديت اوعى تفتكرها لعبة لسة فاكرها لعبة هنتكلم النهاردة عن سورة الطور بازن الله سبحانه وتعالى. سورة الطور يا جماعة هو ده موضوعها. موضوعها الذين هم في
يلعبون اللي واخدينها لعبة. اللي فاكرين الموضوع لعبة. القيد اللي النهاردة هنحاول نكسره في سورة الطور. سورة الطور معركة. زي ما سورة الذاريات كانت معركة مع الرزق. سورة الطور معركة مع الاستهتار. مع الناس اللي مش مقدرة خطورة الموقف اللي احنا فيه. احنا في موقف خطير جدا يا جماعة. احنا في امتحان مصيري. مش امتحان
ماجستير ولا دكتوراة ولا امتحان شهادة اجنبية ولا معادلة. ولا امتحان بكالوريوس ولا احنا في امتحان مصيري. اللي مش مقدر خطورة الوضع اللي احنا فيه. سورة الطهر جاية تفوقه وتعرفه خطورة الوضع اللي احنا فيه. خد خطير جدا بتحاربوا سورة الطور تسعة وتسعين في المية من الناس. بل من الملتزمين والملتزمات
للاسف ما هوش مقدر خطورة الوضع اللي هو فيه. بتكلم مين سورة الطور؟ بتكلم كل واحد فاكرها لعبة. بتكلم كل عاصي كل شاب وفتاة. بقى له اربع سنين كل يوم كل همه يتابع ويتفرج على الحلقة بتاعتها. وهي كل همها الحلقة بتاعة نور النهاردة هتقول ايه؟ والطفل يطلع يقع في مستنقع ارتين
يتردى اكتر يقوم داخل على مستنقع سبيس تون. لما ينهار تماما يدخل على ديزني اللعب. المجتمع بيلعب يا جماعة. الناس بتلعب الوقتي يا اخوانا اكتر من نص المجتمع اللي احنا عايشين فيه بيتعامل بالربا. اكتر من نص المجتمع. بنك ربوي واحد كافل تنزيل العقوبة على الامة كلها
متبرجة واحدة كافية لتنزيل العقوبة على الامة كلها. سجين واحد في سجون اليهود بيدعي وبيقول يا رب امة المليار. ما حدش فيها اغثني كافي لنزول الام عقوبة على الامة كلها. صورة بتكلم اللي بيلعب بتقول له انت بتلعب بالنهار. بيكلم كل شاب وفتاة. كل شاب
ادخل على الفيسبوك بعد كده يقلب على النت عشان يجيب اخر اخبار الدوري الانجليزي. وهو بيتكلم عن فاروق وهو بينتصر تلاقي نزرة الفرح في عينيه. كأن فلسطين اتحررت على وهو بيبص للمحمول ولا بيتكلم على السمية والتمانين ولا بيتكلم على العربيات والموديلات والدفع واتكلم الجدية اللي في عينيه كانه بيتكلم عن كيفية
عودة الاندلس للمسلمين وهو بيتكلم وهي بتتكلم وهي بتتفرج على المسلسل التركي اللي قالت دماغ البنات بتتكلم كانها منبهرة كانها تدخل مش هتتفرج على مسلسل. كل شاب وفداه بيفتكروا الدين لعبة وفاكرين ان هم في لعبة. انتم بتلعبوا بالنار. بتلعبوا بالنار. صورة
الطور يا جماعة بيكلم كل ملتحي ومنقبة. كل ملتزم وملتزمة بيلعبم. كل ملتزم لسة بيلعب بلاي ستيشن وفيديو جيمز. كل ملتزمة كل قضية المجلات والنت وخلاص. بيكلم كل ملتزم كان بيقوم الليل وساب قيام الليل. كان بيدعو الى الله وبطل دعوة. كان بيكفل اسرة في صنائع المعروف وساب كفالتها
كان بيتصدق وكان مجتهد كان لسانه ما بيفطرش من ذكر الله. كان بيحفظ القرآن وساب حفز القرآن. كل واحدة اتنقبت وكان نقابها جميل زي امهات المؤمنين شوية بدأ النقاب ينزل من تحت عينيها. شوية بدأت عنيها تتكحل. شوية بدأت العباية تطرز. شوية بدأ البصر ما يغضش. شوية في
شوية سورة الطور بتكلم كل واحد فاكرها لعبة بتكلم كل ملتزم فاكر ان الدين دقن هو ابو سلمة كان بيضحي بمراته وابنه وابو بكر خرج من باب مرات وصهيب ساب الدنيا واللي فيها عشان يروح للنبي عشان الناس تلتحي في الاخر كل ده عشان اللحية ما كانوش هاجروا ولا سابوا ولا ضحوا ولا قالوا كان الدين
بكلم سورة الطور بتكلم كل واحدة فاكرة الدين نقاب. كل الدفوع واحدة فاكرة الدين حتة قماشة غطت بها وشها. والقضية انتهت على كده وخلاص لا النقاب ده موضوع كبير. كل واحدة فاكرة ان هي بنام اتنقبت القضية خلصت وخلاص. وهي زنيرة فقدت عينيها قدام عمر بن الخطاب
وسمية فقدت حياتها قدام ابو جهل. وام شريك فقدت جوزها وعيلتها وقبيلتها كلها. واتطردت من مكة. عشان النقاب! عشان الستات تلبس نقاب القضية انتهت عشان تلبسي نقاب وتقولي انا التزمت وخلاص. سورة الطور بتقول للناس كلها. بتقول لي تسعة وتسعين في المية من البشر. انتم بتلعبوا بالنار
انتم مش مقدرين خطورة الموقف. انتم مستهترين بالموقف اللي انتم فيه. بتكلم كل واحد عمل فرح ويلبس بنته فستان. يعني الله اعلم به وجاب فرقة وجاب راقصات ويقول لك وانا بعمل ايه يعني ما هواش مقدر ما هوش شايف. الحاجات العظيمة بقى الصغيرة في عينه. كل مغني بيفسد في امة محمد وما هوش شايف هو بيعمل ايه
يقول لك وانا بعمل ايه يعني؟ كل متبرجة قاعدة تطعن في الدين وتزرع الشهوات في قلوب شباب المسلمين. وتقول انا بعمل ايه؟ سورة الطور بتكلم كل ملتزم شايف الواقع بيتحرق قدامه
وهو كل قضيته هموم حياته. كل ملتزمة شايفة الوف مؤلفة من المتبرجات. بيحاربوا الدين وبيفسدوا في الدين. ما بيتكلمش دي. ما بتديش ما بتديش لدي سي دي. ما بتقعدش مع دي تفهمها ما بتنصحش دي. ما بتفوتش على صاحبتها دي تكلمها في الدين. وكل انشغالها باحسن حالة في احلامها
وفي املها وفي مستقبلها. سورة التور بتكلم كل واحد بيصلي الفجر في الجامع وبنته متبرجة. وتيجي تكلمه يقول لك ادع لها ربنا يهديها. بتقول لهم انتم بتلعبوا بالنار وكل واحد يقول لك آآ يعني وانا باعمل ايه ؟ كله المصيبة يا جماعة ان احنا عدنا مستصغرين. مستقلين احنا بنعمل ايه ؟ مجتمع كتير منه بيلعب. عصاة وعاصيات
بيلعبوا ملتزمين وملتزمات معظمهم بيلعبوا. والنتيجة ان سورة الدور الطور نضارة نضارة هنلبسها بازن الله سبحانه وتعالى اللي هيعرف يستفيد من النضارة بتاعة سورة الطور ويلبسها صح. ساعتها الحاجات اللي كانت صغيرة في عينيها تكبر في عينيه تاني. تكبر في عينيه ازاي ؟ يا جماعة هو
ابو جهل كانت ممكن تمشي في الشارع بتونيك! ده كان دبحها! هو مراته ابو لهب كانت ممكن تلبس بنطلون وتمشي في الشارع! ده كان قتلها! ده كان ابو جهل وابو لهب! ابو جهل وابو لهب
مش امة محمد. الحاجات العظيمة دي صغرت في عنينا ازاي ؟ ويطلع واحد يقول لك لا بأس بالبنطلون اذا كان فضفاضا فضفاض ازاي يا عم الشيخ؟ يعني يلبس اتنين معها فضفاض ازاي! انت بتكلم ناس جايين من المريخ! فضفاض فين! هو فيه بنطلون فضفاض! ازاي يا اخواني! ازاي! فيه ناس فاكراها لعبة! نضارة صورة
دكتور هتخليك تشوف الكبير كبير. وتخليك تشوف الصغير صغير. يعني ايه يعني سورة الطور بتكلم اللي ما هوش واخد باله من خطورة الموقف. ايوة يا جماعة عشان كده شوفوا ربنا بيقول اصلوها فاصبروا بيقول افسحر هذا ام انتم لا تبصرون. هي
النار دي سحر! ولا انتم مش شايفين! هم مش مصدقين انهم قدام نار لغاية دلوقتي! طب ليه مش مصدقين! عارفين ليه! ليه ربنا قال حتى يلاقوا يومهم الذي فيه يصعقون ليه
الصعقة ديت عارفين ليه؟ تخيلوا معي لو فريق نزل يلعب ماتش كورة يلعب ماتش كورة. هو اخره بيلعب وعارف ان هو بيلعب. خسر. هو لو كان كسب كان خد ميدالية
خدت كاس هو خسر هياخد ميدالية فضية مش هياخد حاجة خلاص مش مشكلة خسر. فوجئ النوم بعد الماتش قاموا حافرين الملعب وقاموا مولعين نار رهيبة وقاموا قابضين ورابطين على اللعيبة اللي اتهزموا كلهم. وكل لعيب مسكوا فريق من المجندين ورايحين يسحبوهم على وشهم يرموهم في النار. هيبقى حالتهم ايه
مصحوقين ليه؟ ليه؟ مش مصدقين ليه؟ ده احنا كنا بنلعب. ده كان ماتش. انتم ايه اللي قلبها جت؟ هو ده اللي بيحصل ليوم القيامة. هو مش مصدق حتى وهو واقف قدام النار ليه ؟ انا ما كانش قصدي والله يا رب انا ما كنتش اعرف ان الموضوع بالمنزر ده ، انا ما كنتش مقدر عواقب كل فعل بافعله. ما كنتش اعرف
الموضوع خطير لهذه الدرجة. فسورة الطور بتكلم المستهتر وبتقول له الموضوع مش لعبة. لسة فاكرينها لعبة يا جماعة؟ لسة فاكرينها لعبة؟ عارفين سورة بتقول لنا ايه ؟ الكلمة اللي سيدنا انس راح لاهل الشام قالها لهم. قال لهم انكم لتعملون اعمالا. هي ادق في اعينكم من الشعرة. كنا نعدها على عهد
الله من الموبقات. هي دي الكلمة اللي سورة التور بتقولها لنا. وهي دي الكلمة اللي انا جاي الليلة عشان اقولها لكم. اننا لنعمل اعمال هي في اعيننا الشعرة مش شايفين فيها حاجة. هي عند الله من الموبقات يا جماعة. كل سيئة واحدة ممكن تدخل واحد النار. يا عم انت بتقول ايه؟ بالراحة بس. اهو ان العبد
يتكلم بالكلمة كلمة لا يلقي لها بالا تهوي به في النار سبعين خريف. كلمة دخلته النار. كلمة يبقى ممكن زنب واحد يدخل جهنم. ممكن حد شايف زنب واحد يضيع نوع من انواع نعيم الجنة؟ اه اللي بيشرب خمر ويموت على هذا الزنب من غير ما يتوب. يحرم من خمر الجنة. سبحان الملك الجليل. يعني حر
من نعيم من من النعيم اللي وصف كثيرا في القرآن والسنة ليه ؟ عشان زنب ما تابش منه في الدنيا. يعني ايه ؟ يعني لسة فاكرها لعبة ولا ايه ؟ درس النهاردة
بيفوقنا من عاقبة الاستهتار. واستقلال المعاصي اللي احنا بنعملها. استصغار المعاصي واستصغار الطاعات. ممكن حسنة واحدة تخليك مع النبي في الجنة عليه الصلاة سلام. مش سائلنا بها ليه ما حدش يومها هيعرف يفلت يا جماعة. ما حدش يومها هيعرف يهرب. لقد احصاهم وعدهم عدا. ما حدش يومها هيقدر يقاوم. يومها هيقدر يقاوم ايه؟ هيقاوم ملايكة البيت المعمور
ولا ملايكة السماء السابعة ولا الساتة ولا الخامسة ولا الملايكة اللي مالية الارض ولا اللي مالية الكواكب والنجوم هيقاوم مين ولا مين ما حدش يومها هيقدر يهرب هيهرب ده ربنا بيقول وازا الجبال نسفت. ده ربنا بيقول الجبال. الجبال اللي اللي هم قالوا طب ما الجبال كلها امان وكلها غار وكلها كهوف
اهرب فيها. ربنا بيقول واذا الجبال سيرت. انت فاكر ان الجبل ده انت ممكن تهرب فيه وتستخبى فيه؟ اه ما هو يسألونك عن الجبال ليه؟ ما احنا نستخبى فيها يا محمد لما
في زلزال الساعة. يسألونك عن الجبال ليه ؟ ما هي الجبال بيتفجر فيها الماية هنشرب منها لما ييجي عطش الساعة. يسألونك عن الجبال ليه ؟ لان الجبال فيها ظل هنستظل بها
لما ييجي حر الساعة فربنا بيقول له فقل ينسفها ربي نسفا. انتم بتتكلموا في ايه ؟ ما حدش هيعرف يفلت. لسة فاكرها لعبة! هو دا موضوع سورة الطور وهو ده الشعار بتاعنا. وهي دي الكلمة اللي احنا عايزين نخرج بها. واحنا بنقرا اية اية من كلام ربنا. لسة فاكراها لعبة؟ طب تعالوا ندخل في الصورة وتعالوا نتكلم
في الصورة. وتعالوا نشوف اللي فاكرها لعبة ربنا بيقول له ايه؟ قال تعالى والطور وكتاب مستور في رق منشور والبيتور والسقف المرفوع والبحر المسجور. ان عذاب ربك لوقع. ربنا بيقسم بايه؟ ربنا بيقسم بمشاهد قدرته العظيمة في الكون. بجبل الطور. اللي
مباني اسرائيل اليهود حسبها لعبة وبدأوا يراوغوا ربنا رفعه فوقيهم. قال لهم انا ممكن اخسفه بكم. وكتاب مستور. القدر كتاب القدر. اللي ولو الصيد فيه مش هتلاقي حكم واحد. ربنا حكم به على مخلوق ما نفزش في المخلوق. ربنا بيقول لك انا حكمي نافس فيكم مش خايف ان انا احكم عليك بالعذاب. والبيت
المأمور البيت اللي في السماء السبعة اللي كل يوم بيدخلوا سبعين الف ملك يطوفوا حواليه. ويسيبوه ويجي تاني يوم سبعين الف ملك تانيين. ربنا ممكن لو نزل ملك واحد بس
يخسف بالعصاة كلهم الارض ويعذبهم. والسقف المرفوع. السما اللي المسافات فيها بالسنين الضوئية. والاوزان فيها بمليارات الاطنان. والاعداد بالارقام الفلكية ده سقف انا الوقتي فوقي سقف اهو ولكن سقف تقيل جدا بس فيه عواميد شايلاه. تخيل السما ما فيش عواميد مرئية شايلاها. ربنا بيقول لك
نزلتوا عليكم هتعملوا ايه اللي انا رافعه بقدرتي والبحر المسجور واحد وتمانين في المية من مساحة الارض مية. لو ولعت عليكم الماية بقت واحد وتمانين في المية من مساحة الارض نار
تروح فين ؟ يعني ربنا يريد انه يقول ايه ؟ ربنا يقول يريد انه يقول بقدرتي ممكن اغسل بكم الجبال. بقدرتي ممكن احكم عليكم اي حكم في القدر بقدرته ممكن انزل الملايكة عشان تنفز فيكم حكمي. بقدرتي ممكن انزل عليكم السماء ترجمكم. بقدرتي ممكن اولع الماية نار. ربنا بيهدد به يا جماعة
جبل الطور اللي لما بني اسرائيل جم يلعبوا ربنا رافعه فوقيهم. امة محمد دلوقتي محتاجة التور يترفع فوقيها. امة محمد دلوقتي محتاجة التور ليه ؟ ما هو وقع فعلا فجبل المقطم وقع. ما صخرة الدويقة وقعت. ما الكلام ده اتنفس ما الدهدلات الدنيوية دي اتنفزت فعلا يا جماعة. ربنا بيقول جبل الطور ده مش الجبال دي لمصلحتنا
مش الجبال ديت بتحمينا مش الجبال دي بتسبتنا ربنا بيقول الكون ده كله جنود لي. انا مخليه لكم لو انتم عصيتوني هيبقى عليكم وهتتهددوا بهم بعد ما كانوا معكم ولمصلحتكم ولمنفعتكم. والبحر المسجور. البحر لو اتفجر نار. او البحر لو اتقلب نار
والبحر المالح والعزب لو اختلطوا ببعض نتيجة الزلازل الرهيبة. والتقلبات الكونية الشديدة ربنا بيهدد. بتهدد بايه يا رب؟ وبتقسم على ايه ان عذاب ربك لواقع. قسما بكل ملك من ملائكتي في السماوات. قسما بكل جبل من الجبال الراسية على الارض. قسما بكل بحر ممكن اشعله
على كل عاصي. قسما بكل جرم في الفلك ممكن اسقطه على كل معاند ومعرض ومستهتر. ان عذاب ربك لواقع. ان لما تلاقي كلمة ان في المصحف اعرف ان الموضوع ده يقين. لازم تتعامل معه على انه يقين. ما ينفعش تستهتر لما تشوف كلمة ان. ان ده يعني الموضوع ده هيحصل هيحصل
لازم الموضوع ده يرسخ في قلبك ان عذاب ربك لواقع. زي ناس قاعدة تلعب والكواكب والنجوم جنود لله بتستعد للانقضاض عليها. والكون بيتهيألي للانقضاض وهم قاعدين يلعبوا. مش واخدين بالهم يعني ايه واقع يعني جاي. زي جهاز شرطة ما فيش مجرم فلت منه. ففي مجرم عمل جريمة هيقبض عليه ولا لأ ؟ هيقبض هيقبض
جاي جاي ان عذاب ربك لواقع. ما له من دافع. ما له من دافع ازاي يا رب؟ هو هو مين اللي يقدر يدفع؟ اجرام السما لو وقعت عليه. هو مين اللي يقدر
يدفع الجبال لو اتنسفت به. هو مين اللي يقدر يدفع الملايكة لو نزلت عليه وسلطت عليه وارسلت عليه. هو مين اللي يقدر يدفع البحار لو نار واتقلبت نار. هو مين اللي يقدر يدفع البراكين والزلازل؟ هو مين اللي يقدر يدفع حكم ربنا لو اتحكم عليه؟ ما له من دافع. له كرة قوم لوط
عملت لنفسها ايه ؟ لما اتخسف بها واتمطرت حجارة من السما. ما عملتش حاجة. فرعون عمل لنفسه ايه ؟ لما اتشق البحر ومات في القاع بتاعه. ما عملش لنفسه حاجة
نوح عليه السلام عمل لابنه ايه ؟ لما غرق وهو بيأوي الى الجبل ما عملوش حاجة. يا جماعة قارون ما له عمل له ايه لما اتخسف به الارض؟ لا هو
ولا ما له حد منهم قدر ينفع التاني بحاجة. ما له من دافع. ما حدش هيقدر يدفع عنك عذاب ربنا الا ربنا. سبحانه وتعالى. لسة اخرها لعبة لسة فكراها لعبة؟ لسة ما خفتش من تهديدات ربنا سبحانه وتعالى. يا اخواني لازم ننتبه. لازم يا جماعة لازم نفوق لسة بتقدم رجل وتأخر رجل. لسة بتشوفي التوبي ولا لأ ؟ لسة
لابسة النقاب وفاكرة انك جبت اخر الدين وبقيت سمية التانية لسة التحيت وبقيت فاكر نفسك بالعشرة المبشرين في الجنة في العصر الحديس. لسة فاكرينها لسة المجتمع مصر على الربا ومصر على التبرج ومصر على الافراح الغير اسلامية ومصر على المال الحرام ومصر على ترك صلاة الفجر
مصر على الفرجة على ماتشات الكورة وهم تلات تربع اللي قاعدين ما صلوش اصلا فرض في هزا اليوم. لسة المجتمع مصر على هزا الامر. لسة المجتمع مصر على هذه الكبائر
يا جماعة على هذه الكبائر والتهونات والاستهتارات لسة فاكرها لعبة؟ ما ضيعش حد في الدنيا ولا الاخرة ولا الدين غير الاستهتار. عشان كده لقيت تلات مواقف في القرآن سبحان الله! موقف ربنا بيقول لك شف دول ضاعوا ازاي
في الدنيا بسبب الاستهتار. ودول ضاعوا ازاي في الاخرة بسبب الاستهتار؟ ودول ضاعوا ازاي في الدين بسبب الاستهتار؟ كل حاجة بتضيع. التهاون اللي يفتكر انك تفتكرها اللعبة دي بتضيع كل حاجة. ازاي؟ اللي ضاع في الاخرة دول فين؟ اللي ضاعوا في الاخرة دول في اخر سورة المؤمنون. لما ربنا بيقول حتى اذا جاء احدهم الموت قال
رب ارجعون. ارجعني يا رب لعلي اعمل صالحا فيما تركت. كلا انها كلمة هو قائلها. ومن ورائهم برزخ الى يوم يبعثون. فاذا في الصور ده الموضوع ما عدش القبر والبرزخ بقى الى يوم يبعثون. فاذا نفخ في الصور فلا انسب بينهم يومئذ. ولا يتساءلون فمن ثقلت موازينه
اولئك هم المفلحون ومن خفت موازينه لا قلبه وزن ولا جوارحه وزنت ولا اعماله وزنت. فاولئك الذين خسروا انفسهم في جهنم خالدون. تلفح النار وهم فيها كالحون. انا عايزك تسترسل مع الايات. كنا في القبر طلعنا على الميزان. بقى الموضوع دلوقتي كلح الوجوه على النار. ورب يقولوا ربنا غلبت
اين شقوتنا بيستغيسوا بالله؟ قال اخسئوا فيها ولا تكلمون. هم بيعملوا ايه يا جماعة؟ ربنا بعدها بيقول ايه ؟ افحسبتم انما خلقناكم عبثا. اللي ضيع الناس في كل ده انهم افتكروها لعبة. اللي ضيع الناس في كل ده انهم ما قدروش الامر حق قدره
انما فيه ناس تانية ضاعت في الدنيا قبل ما تضيع في الاخرة. بسبب الاستهتار برضو. ربنا بيقول اول سورة الانبياء. وكم قسمنا من قرية اتقطمت قطم. كانت ظالمة انشأنا بعضها قوما اخرين. فلما احسوا بأسنا احسوا بأسنا. هو بأس ربنا ده حاجة قليلة لما بييجي ينزل. ده القلوب بترتجف. ما فيش حاجة مرعبة
من بدايات نزول امر الله. خلاص قوى الملائكة نازلة تقبض عليهم عشان يقتادوا. للحساب. فلما احسوا بأسنا. اذا هم منها يرقدون لا تركضوا وارجعوا رايح فين ؟ وارجعوا الى مساكنكم لعلكم تسألون. وارجعوا الى ما اترفتم لعلكم تسألون. قالوا يا ويلنا انا كنا ظالمين
فما زالت تلك دعواهم حتى جعلناهم حصيدا خامدين حصيد زي الزرع اللي اتحصد. خامدين زي النار اللي انتهت الاية اللي وما خلقنا السماء والارض وما بينهما لاعبين. مشكلتهم ان هم افتكروها لعبة. اللي ضيع الناس انهم افتكروها لعبة. اللي ضيع
دي بضاعة المتبرجات انها بتتبرج وفاكرة انها بتعمل ايه يعني؟ وهي بتتجوز وتعمل فرح غير اسلامي انا عملت ايه يعني؟ يعني انا كل الناس كده ولو كل الناس عملت كبائر
الكبائر هو اللي ضيع الناس الاستهتار. طب واللي ضيع الناس في الدين؟ ولان سألتهم ليقولن انما كنا نخوض ونلعب. مش قصدي. انت ليه يا صحفية عظيمة ليه عملت تحقيق صحفي على المنقبات؟ قعدت تسبي في سنة في سنة رسول الله صلى الله عليه وسلم. ما كنتش لاقية تحقيق صحفي مثير
ولقيت الموضوع ده هيشد الناس فعملته. انما كنا نخوضه ونلعب. وانت ليه يا استاز؟ يا صاحب العمود المشهور. لما مسكت الدعاء الى الله تشتم في ده وتنتهك في حرمة ده وتؤزي في ده اصل انا ما كانش عندي كلام جديد اكتبه النهاردة. فقلت اما اشوف حاجة تشد الناس شوية والحاجات دي بتشد الناس. انما كنا نخوض
ونلعب وانت يا صاحب البرنامج الاعلامي الكبير. ليه جبت الفقرة دي جبت شيخ؟ شيخ بسيط وجبت واحد تاني. قعدتوا تسخروا منه طول الحلقة شف صورة الدين قدام الناس. انا اعمل ايه؟ ما انا عايز احافز على البرنامج بتاعي سخن. واجيب فقرات سخنة دايما هجيب فقرات سخنة منين؟ انما كنا نخوض ونلعب. ولئن سألتهم
ليقولن انما كنا نخوض ونلعب. قل لا بالله! ابالله يا صحفي امة محمد! ابالله يا مقدمة برامج الاعلامية! ابالله! يا ربنا خلقك واداك عقل ومسكك الم حاربته به. قل ابالله واياته ورسوله. كنتم تستهزئون لا تعتذروا. قد كفرتم
دائما انكم كفرتم. الكفار ده ايه! انت بتتكلم بتقول ايه! هي لعبة! انت فاكر انها لعبة اللي فاكرها لعبة هو اللي بيضيع في الاخر يا جماعة! لسة فاكرها لعبة! طب
كمل معي الرحلة بقى في قول الله سبحانه وتعالى يوم تمور السماء مورا. وتسير الجبال سيرا يومئذ للمكذبين. ربنا بقى بيجيب لك الاخرة بقى اللي فاكرها لعبة الاول اللي اتهدت في الدنيا. الوقتي بيتهدد في الاخرة يوم طابور السماء نوران التراب لما الريح تيجي عليه يقعد
يلف ويدور زرات التراب. لما بيجي يوم القيامة بيبقى الافلاك الرهيبة ديت زي زرات التراب في الدوران. يوم تبور السماء مورا. ليه مورا يعني؟ وليه عشان ربنا يقول لك مورد حق وحقيقي. مش كلام متخيل وتسير الجبال الجبال هتمشي هتمشي. هتمشي ازاي؟ اولها الجبال بتسير. وبعد كده بعد كده
انسى في نسف وبعد كده بتبقى زي العهن المنفوش يعني ايه ؟ يعني جبال الارض كلها بتدخل في بعض. الامراية تدخل في سلاسل البحر الاحمر. وجمال جبال كلها بتاعة الارض وبتدخل في بعض وتتداخل الوانها مع بعض. وبعد كده تبقى هباء منبثا. تبقى هباء. لما تجيبها لها تسير هيحصل ايه؟ لمأمن
ولا مخبأ ولا ميه ولا ضل خلاص بقت الارض عاملة زي الصحرا ما عدش فيه مكان يحتمي فيه الانسان من عقوبة ربنا سبحانه وتعالى. يوم تمور مورا وتسير الجبال سيرا. فويل يومئذ للمكذبين. ويل. ده ربنا كان بيكلم
عن بداية يوم القيامة المور والسير الوقتي بيتكلم عن اليوم كله ويل مليان ويل. ويل. امال ازا كان الاول ده مش ويل. امال ايه الويل؟ ازا كان مور السماء مش ويل
لسه ايه ويل. فويل يومئذ للمكذبين. الذين هم في خوض يلعبون. زي طفل لقى ورق طريقة تصنيع القنبلة النووية قعد يحضر ومش واخد هو بيعمل ايه؟ زي ناس في مخاضة وقاعدين يلعبوا ويدخلوا ومش واخدين بالهم ان فيه حيتان. مستنياهم تفترسهم. زي واحد تاه في صحرا هيضيع. بدل ما
دور على النجاة قعد يلعب كورة ويسلي نفسه اهو ده حال البشر. اهو ده حال البشر بالزبط يا جماعة الذين هم في خوض يلعبون بيلعبوا بالنار في حاجات ما فيش فيها
لعب ما يتلعبش بها. يوم يدعون الى نار جهنم. الله! احنا دلوقتي كنا في اول يوم القيامة المور والسير. بعد كده بقينا طول يوم القيامة. ويل يومئذ يومئذ بعد كده بقينا في المشهد الاخير بتاع يوم القيامة. ربنا لخص لك يوم القيامة في تلات مشاهد. يوم يدعون ايه وادعى. الداعي لما واحد يسوق واحد وقاعد يضرب في رقبته
من ورا. يضرب في رقبته من ورا. ياه! ده منزر رهيب قوي! لأ فيه ناس تانية قالت لأ. قالت ده الدفع بكراهية. يعني واحد بيسوق واحد يدي له بالايد. يدي له بالرجل. يدي له باي
اي حاجة المهم يدفعه. ناس تانية قالت لأ ده الداعي ده الطرد بشدة عن شيء. لما يشوفوا الجنة وهيتجننوا عليها وييجوا يجروا عليها. طردهم بشدة عنها ناس رابعة قالت لأ. ده الداعي ده لما تتربط الايد في الرقبة. والرجل في الراس من ورا الضهر ويتزق الانسان يتجر على جهنم والعياز بالله
طب ايه كل ده يوم يدعون الى نار جهنم داعا. هذه النار التي كنتم بها تكذبون. افسحر هذا ام انتم لا تبصرون سخرية عذاب السخرية عذاب المهانة لانه كان بيسخر من الدين في الدنيا. اصلوها. اصلوها
بعد كلمة افسحر هذا ام انتم لا تبصرون؟ بعد كلام السخرية ده هو قاعد بيسخر منه فهو بيتعزب ولكن بيتعزب عزاب سخرية. فجأة السخرية وكلمة واحدة وحكم حاسب اصلوها. ادخلوا النار داي تتسلط على اجسادكم. وتركز على اجسادكم زي ما بيدفن
الابل المشوية تحت الرمل ويوقد عليها الفحم من فوقيه هتتشوي جوة هذا التابوت. والعياذ بالله. اصلوها فاصبروا اولى تصبروا رهيبة. اوعى توصل نفسك للمرحلة دي. اوعي توصلي نفسك لمرحلة اصبروا او لا تصبروا. مرحلة انعدام القيمة عند الله. مرحلة ان العبد ما عدش له قيمة
لا هزعله عدو قيمة ولا عزابه له قيمة ولا اي حاجة بتحصل له قيمة. ما هو ربنا بيبعت رسايل للي واخدها لعبة. بيبعت رسايل للعاصي وللعاصية. يبعت رسايل الف رسالة ورسالة ايقاز لهم. ما فاقوش خلاص. خلاص هيبقى قيمته ايه. ملتزم وملتزمة عايشين حياتهم بالطول وبالعرض. والقضية خلاص اهي
الا لحن اطلقتموها واثواب قصرتموها ونقابات ازلتموها والموضوع خلص على كده. وهم دول حظهم من البضع وسبعين شعبة بتوع الايمان طب اتبعت لك رسايل انك مقصر. وشفت رؤيا انك لازم تفوقي. وشفت رؤيا انك مقصر في العبادة. وتبعت لك توجيه من ربنا انك لازم تتعلم دينك. واتبعت لك ميت
وجه من ربنا انك مقصرة في الدعوة. ما فقتيش خلاص. فاصبروا او لا تصبروا. بتنعدم قيمة الانسان. مجتمع معرض عن ربنا. ربنا يبعت له زلزال ما بيفوقش في زلزال تاني ما بيفوقش. يبعت له بعث غربان ما بيفوتش. يبعت له تسويد السما ما يفوقش. يبعت له ازمات اقتصادية وازمات اجتماعية ما يفوقش خلاص
عايزين ايه ؟ فاصبروا او لا تصبروا بتنعدم القيمة في الاخر بقى. اوعى توصل نفسك بعد حب ربنا لك. بعد تحنان ربنا سبحانه وتعالى عليك. بعد عطاء ربنا لك. بعد ما غرقك بنعمه بعد ما والاك برسائله انك ما عدش يبقى لك قيمة عند ربنا بسبب انك انت فضلت سادر في اللعب وفي اللهو
اصلوها فاصبروا او لا تصبروا. سواء عليكم. سواء عليكم لا يستغيسوا. واللي مش هيستغيس. انما تجزون ما كنتم تعملون عايزك تركزي معي في صورة الطور في كل كلمة دي فيها العمل. فربنا سبحانه وتعالى برضه مع المؤمنين قال بما كنتم تعملون. قال انا كنا من قبل ندعوه
قال كل امرئ بما كسب بما عمل بما كسب رهين. السورة بتقول لك العمل. بتقول لك الشغل اللي هيدخل ده جهنم عمله. واللي هيدخل ده الفردوس الاعلى عمله واللي هيوقف ده على باب الجنة خمسمية سنة اما يدخل عمله. اللي هيخلي ده يعدي من على الصراط زي ريح عمله. واللي هيوقع ده في السنة اللهب عمله. اللي هيخلي ده يسحب على وجهه
عمله واللي هيخلي ده يرفع على منابر من النور عمله بما كنتم تعملون. انما تجزون ما كنتم تعملون. ربنا سبحانه وتعالى بيكلم العصاة بيكلم المستهترين هو عملك. هو عملك اللي وصلك للمرحلة دهيت. عذاب تقيس وتحبيط وتحسير على ما فات. في وسط الجو الرهيب ده
لسة فاكرها لعبة؟ لسة فاكرها لعبة؟ بعد كل اللي اتقال ده بعد احداس يوم القيامة اللي اتلخصت في خمس ست ايات لسة فاكرينها لعبة؟ لسة مستهترين لسة مصممين ان احنا ما نفوقش وندرك خطورة القضية اللي احنا فيها. طيب اللي لسة فاكرها لعبة يشوف عقوبة
الحرمان للي فاكرها لعبة لا. يشوف اللي خدوها جد خدوا ايه. انا كنا قبل في اهلنا مشفقين. السورة بتتكلم عن نصين. نص افتكرها لعبة في خوض يلعبون. ونص عرف انها جد في اهلنا مشفقين مرعوبين. عارفين ان الموضوع كبير. عارفين الموضوع خطير. عارفين ان احنا مسئولين عن كل
لسانا ولجوارحنا وكل نزرة ولفتة عين. عارفين طب دول بياخدوا ايه ؟ شف بقى انت الوقتي صلاوها فاصبروا فجأة ان المتقين في جنات ونعيم. تحس بصدمة كهربائية. انك فجأة كنت مفزوع
مع اصوات العذاب بتاعة دول والصلي والعياذ بالله ومشهد الداع والدفع لجهنم. فجأة ان المتقين في جنات. فجأة الشاشة انقلب تماما صدمة كهربائية. ايات الجنة اللي جاية دي يا جماعة من اطول ايات الجنة في القرآن. طب ليه؟ ليه ايات الجنة هنا طويلة كده وكتيرة كده؟ الايات دي من
ايات الجنة اللي بيذوب فيها قلب الواحد. من اكتر بلع لها اكتر ايات للجنة في القرآن الواحد حاسس بها ليه ؟ ايات الجنة دي نازلة في فترة المسلمين في عام حزن وطالعين
من شعب وداخلين على مشاكل ما قبل الهجرة. فربنا سبحانه وتعالى بيسبتهم. بيقول لك اسبتي. بيقول لك انا عالم الفتن اللي انت فيها. انا عالم الفتن اللي محيطة بك انا عالم بكم. عالم بالمشاكل اللي انتم فيها. عالم ان السبات صعب. عالم ان اللي واخدينها لعبة خلوا الدنيا عليكم. كانها جمر مولع قابضين على
كانكم قابضين على جمر. نشروا الفساد في الجامعات والنوادي. والاعلام وكل حتة عالم. عالم ان الالتزام بقى صعب. بس اسبتوا. شوفوا السواب شكله ايه. شوفوا هاديكوا ايه ؟ الايات الجاية يا جماعة كأنها برومو. كأنها برومو تخيلوا لما يكون في مشاهد سياحية تاخد شركة السياحة منها مشاهد خطيرة جدا تلتقط وتعملها
ورا بعضها ليه ؟ برومو تبهر به الناس بهزه الاماكن. ربنا سبحانه وتعالى بيبهرنا بالقرآن في هزه الايات بيبهرنا كان احنا بنوصف فندق عشر نجوم بنوصف فيه ايه ان المتقين في جنات ونعيم. ربنا بيقول والطور وكتاب مستور واقسم على حاجتين. ان عذاب
بربك لوقع وان المتقين في جنات ونعيم. ان ده القسم التاني. ربنا بيكون بيقول لك بقدرتي هينعمك. بقدرتي يا جماعة ما تقارنوش الدنيا بالجنة خالص ما تتخيلش معي الدنيا وانا باكلمك عن الجنة. الدنيا دي دور ربنا خلقها عشان يمتحنك. انما الجنة دار ربنا خلقها عشان يسعدك. ان لما تيجي كلمة ان لازم يبقى
اوعي تشكي اوعى تتزبزب اوعى تتهز اسبت ان المتقين في جنات. انا عايز اقول لك الايات دي كلها حب قد ايه وكلها فرح قد ايه؟ جنات ليه اصل لما يكون حد بيحب حد اب بيحب ابنه عايز يجيب له كل حاجة. عايز يجيب له كل شيء نفسه في جنات
عشان يتمتع اعزم نعيم ممكن ونعيم. النعيم غير النعمة. النعمة انا عندي مليون جنيه بس عندي سكر مش عارف استفيد بهم. النعيم ان كل اللي نفسي فيه موجود. ربنا بيقول لك هديك كل اللي نفسك فيه ده عطاء حب يا جماعة. عطاء حب
فاكهين بما اتاهم ربهم. ربهم اللي هو حبيبهم. اللي رباهم على الطاعة. رباهم لغاية ما استحقوا انهم يدخلوا الجنة برحمته. فاكهين. قاعدين فرحانين بما اتاهم ربهم والتفكه ده بيكون بعد الشبع يعني هم مش جعانين. ده هم بياكلوا تمتع وتلزز وتشوق. فاكهين بما اتاهم
ربهم. طب ليه ربنا ما قلش فاكين بما اوته؟ لأ ذكر المعطي مع العطاء بيرفع قيمة العطاء. يعني اللي اعطى هو الله يبقى العطاء على قدر مش اي حاجة بقى. ووقاهم ربهم عذاب الجحيم. وقاهم مش ربنا بيقول ان المتقين اللي اتقوا ربنا في الدنيا وقاهم على قد ما هتتقي في الدنيا. على
ما ربنا هيقيك في الاخرة هزا العزاب. وقاوم عذاب الجحيم. يعني مش اي عذاب صرفه عنك. مش اي عذاب ده عذاب رهيب. انت شفت بعينك ده بيتسحب على وشه في النار
عينك ده بيستغيس وشفت بعينك ده بيتردى. كل ده بعد ما شفته بقى اعظم نعيم عندك ان ربنا ما حطكش في هذا النعيم كنت تستحقه بزنوبك. بس ربنا نجاك ووقاهم ربهم عذاب الجحيم. ما حدش يقدر ينجيك غيره. كلوا واشربوا هنيئا يا سلام! بعد حب ربنا العظيم لهم حب الملايكة بقى
محطوط قدامهم المائدة. فبيقول لهم كلوا واشربوا. يعني ايه ؟ طب ما انا قدام الاكل. ايه قيمة انك تقول لي كل واشرب وانا الاكل قدامي وبتاعي. وهاكله. لا لا لا. لما اعمل لك عزوبة
كبيرة وبحبك اوي اقوم قاعد اقول لك طب دوق من دي. طب جرب دي. طب اشرب من دي. طب شف دي كده. طب عشان خاطري دوق من دي كده. حب يا جماعة. الملايكة بتحبهم
كلوا واشربوا هنيئا. ملوك قاعدين لو ملوك الدنيا اجتمعوا ما يعرفوش يقعدوا ساعة يضحكوا فيها. عارفين ليه؟ كل واحد جايب هم مملكته معه. فقعد في هم. انما دول ملوك بلا هم فاكلوا واشربوا هنيئا بما كنتم تعملون. مع الفجرة ربنا قال انما تجزون ما كنتم تعملون
انما هنا ما قالش ما قال بما بي. باقي السبب. لان الاولاني عمل بالعدل. انما التاني بالفضل. هو طاقته مجرد سبب. انما مش هي اللي بها هذا النعيم ساكنين بما اتاهم ربهم ووقاهم ربهم عذاب الجحيم. كلوا واشربوا هنيئا بما كنتم تعملون. شغلك في الدعوة كنت بتتعبي اوي وانت
يا حبيب قلبي. كل ده انت كنت مبهدل نفسك في قيام الليل. وانت كل يا حبيب قلبي ده انت ما كانش لسانك بيفطر من ذكر الله. وانت اشربي دي كده. ده انت كنت ده انت
في طفل حافظ القرآن على ايديك وانت خد يا حبيبي ده انت كنت مجاهد في سبيل الله. مجاهد لاعلاء كلمة الله بما كنتم تعملون على سرر مصفوفة الحب الرهيب اللي بينهم وبين بعض. متكئين على سرر السرر اللي هي عروش الملك. حيتان الاخرة بقى قاعدة مع بعض. مليارديرات
الاخرة قاعدة مع بعض ومصفوفة ليه ؟ الايام دي يا جماعة كان جزء من المؤمنين متشتت في الشعب، وجزء منهم سافر الحبشة واتشرد برة ارضه. وجزء منهم اتقتل في التعزيب. الايام دي يا جماعة بعدها النبي قدامه حمزة اتقتل. وسعد ابن ابي وقاص قدامه عبدالله ابن جحش حبيبه اتقتل في احد. اتفرقوا بسبب الدين
بيقول حلمكم تاني. هاجمعكم تاني على سرر مصفوفة حب رهيب وهم قاعدين مع بعض في الجنة. وزوجناهم يا اللي ما اتجوزتش في الدنيا لعلك تتجوز ملكة جمال عمرك ما كنت تتوقع جمالها. يا اللي ما اتجوزتيش في الدنيا. ممكن تلاقي نفسك في الاخرة. زوجة لمصعب ابن عمير. زوجة لمعاز ابن جبل
زوجة لسيدنا محمد. يا اخواني وزوجناهم ربنا اللي بيزوج بقى ربنا اللي بيختار هنا. بحور عين حب رهيب. ايه يا عم الحب في الكلام اللي انت بتقوله ربنا ما قالش زوجناهم من حور. اقول لك انا جوزتك من فلانة لأ. جوزتك بفلانة. ايه الباء دي بقى؟ زوجناهم به. الباء دي باقي
مصاحبة يعني من كتر حبه لها وحبها له مش قادرين يسيبوا بعض. مش قادرين يبعدوا عن بعض. بحور عندها حور. حور في لونها لونها ابيض عظيم في البياض. حور في عينيها عينيها ساحرة. شديد السواد النني وبياض اللي حوالين النني. حور فيه كل ملمح في جسمها
يعني يحار العقول في جمال كل ما المح فيها. حاور في عاطفتها يعني تميل. مائلة القلب مليانة حب تجاه زوجها. عين. طب اشمعنى العين اللي بتتوصف لان العين هي اللي فيها لغة المشاعر كلها. ولغة الحب كلها. والذين امنوا جو كله حب مراتك بتحبك. واصحابك بيحبوك. وربنا بيحبك
الملايكة بتحبك. جو افراح. والذين امنوا واتبعتهم ذريتهم بايمان. وهم قاعدين في الحفلة الجميلة العظيمة ديت. فجأة تلاقي ولادك داخلين عليك. قال لها انتم جيتم! اه. قال لها ده انا كنت قلقان ان انا ما قابلكوش في الجنة. انتم كنتم مقصرين في العمل. كانوا مقصرين شوية. ولكن الحقنا بهم ذريتهم
والذين امنوا واتبعتهم ذريتهم بايمان. اولادهم مؤمنين برضه بس ما جابوش نفس درجة صلاح الاباء. الحقنا بهم ذريتهم. كلمة الحقنا دي فرح انا تخيل الوقتي الجنة كلها اتقلبت من الافراح لما الناس شافت اهلها. ليه ايه الفرح فيه؟ يا جماعة الحقنا ده اللي هو واحد مش متوقع مجموعه يجيب الكلية اللي هو
ازهق وتزهر التنسيق انا جربتها مع اصحابي في السانوية العامة. بعض الناس كان يجيب مجموع مسلا يعني عشان يدخل كلية هندسة يعني احتمال بعيد جدا. واحد طول الليل مهمومين والنتيجة هتزهر الفجر. فاجر يوميها. لما زهرت النتيجة يفرق على واحد من عشرة. الحق بكلية هندسة تلاقيه جاي وقاعد يحضنك
وطاير الحق. الحق بالمقام العالي افراح رهيبة. الحقنا بهم ذريتهم. وما التناهم من عملهم من شيء. ما اتظلموش ولا اتبخسوا ولا ولا ولا ولا اتكسفوا في ان عمل من اعمالهم اترد
كل امرئ بما كسب رهين. هو ايه اللي جاب اول الاية لاخر الاية؟ اول الاية ربنا بيقول لك انا في ناس هعاملها بالفضل هرفعها. وهي ما عملتش انها تترفع. بس كانت مؤمنة اصلا
وفيه ناس عاملة بالعدل كل امرئ بما كسب رهين. احسن كل واحد يفتكر زي الدنيا ان كل واحد واخد ابنه معه. عايز يقعد ابنه على الكرسي بتاعه في المركز اللي هو فيه. لا الجنة
مش كده ده فضل من ربنا ان الابناء الصالحين يلحقهم بابائهم. انما الابناء الفاسدين ما فيش الكلام ده هي الجنة زي الدنيا ولا ايه؟ كل امرئ بما كسب رهين. اه
الكلمة دي تطبق في الدنيا. عايزين نجاهد يا جماعة. عايزين عمر ابنك ما هيتربى الا لو انت مؤمن. يا جماعة عايزين نتعب عشان ولادنا. اولادنا بيفترسوا. اولادنا بيطيعوا بيضيعوا مننا
الواحد والله يا اخواني. يعني الواحد بيشوف الاخوة وبيشوف مع ولادهم اللي عندهم سنتين تلاتة اربعة. واللي في ابتدائي كفاح. كفاح عشان يحموه من معاصي المجتمع كفاح عشان يجيبوا لهم على الكمبيوتر في افلام كارتون اسلامية قوية بديل عن القنوات ديت. كفاح عشان يعملوا حضانات اسلامية. تسع الاطفال دول تعلمهم
بدل ما تعلمهم الله وخلاص. كفاح عشان يفضلوا معهم يحفظوا من القرآن ويجوا لهم محفظين. بس الثمرة في الاخر رهيبة. يا فرحتك بابنك وهو داخل عليك ويا قهرة اللي ابنه شرب المخدرات في الدنيا. ما هو لو كان اهتم به. وتعب عشانه ما كانش وصل للدرجة ديت. وامددناهم بفاكهة ولحم ليه
كبرت بقى. عايزين كمان مدد بقى وعايزين كمان زيادة. مما يشتهون بقى لهم تلات سنين في الشعب؟ جعانين وعطشانين. ربنا بيقول لهم ده انتم يا ما هتاكلوا وهتشربوا يتنازعون فيها كأسا لا لغو فيها ولا تأثيم. ياما هتتمتعوا
ويطوف عليهم غلمان لهم. انا كنت بقول لكم دلوقتي يا جماعة ان الجو كله حب حب رهيب. مشاعر رهيبة فرحة رهيبة. فاكهين. هنيئا افراح الحقنا هنا كمان حب تاني. الخدم يطوف عليهم غلمان لهم خدم خصوصي. طب ايه الحب اللي هنا بقى؟ ها ايه اللفز هنا؟ يطوف مش قلنا قبل
الطواف حوالين الكعبة علامة الشوق الرهيب لربنا ان الطواف ده علامة شوق هو بيحبك مش بيخدمك وهو متضايق ده بيخدمك وهو بيحبك وفرحان يتوب الناس بتحبك خدمك بيحبوك والملايكة بتحبك. وربنا بيحبك ومراتك بتحبك وجوزك بيحبك. والمؤمنين بيحبوك وانت بتحبهم. جو
راح وراء افراح وراء افراح. يطوف عليهم ويطوف عليهم غلمان لهم. كأنهم لؤلؤ المكنون مش اي خدم بقى. خدم ملكي بقى. زي اللؤلؤ ما تمسش لؤلؤ المكنون واقبل بعضهم على بعض يتساءلون مزهولين مزهولين من كتر النعيم اللي هم فيه. واقبل بعضهم على بعض فيها حب
وفيها شوق لبعض. لسة فاكرها لعبة. لسة فاكرها لعبة! لسة فاكرها لعبة ومستعد انك تضيع النعيم دا كله منك! لسة مستعد انك تضيعي عند النعيم ده بداعي اللي خدوها جد. ربنا في الاول قال ان المتقين. المتقين دول اعلى مقامات الدين. اعلى من المسلمين والمؤمنين والمحسنين المتقين
ربنا جايب درجات الاوائل ليه اللي خدوها جد وشمروا عن سعد العزم لسة فاكراها لعبة بعدها. اقبل بعضهم على بعض يتسائلون قالوا انا كنا قبلوا في اهلنا مشفقين. احنا كنا زمان مرعوبين وخايفين. مش عارفين ننام مش عارفين نصحى. مش عارفين ناكل
نيجي ناكل اللقمة تقف في زورنا نفتكر غصة طعام اهل النار. نيجي نشرب البيت يفتح الحنفية نغلط ونفتح الماية السخنة تنزل نفتكر حميم نيجي لاي موقف بيفكرنا بالنهار اي موقف بيفكرنا بالعذاب. النور يتقطع نفتكر ظلام القبر. احنا كنا تعبانين. انا كنا قبل في
الواحد دايما قمة غفلته مع اهله وهو في بيته. ولكن دول كانوا حتى في المواقف اللي الكل غافل فيها هم في قمة اليقظة. فمن الله علينا من هو الانقاز من التشريد والقتل؟ ربنا انقزنا قد ايه ؟ ووقانا عذاب السموم. الريح اللي بتتخلى المسام من الجسم وتنفث زي السموم
الريح الرهيبة اللي بيتعزب فيها كل زرة في جسم العاصي. انا كنا من قبل ندعوه. كنا طلاب نجاة. كنا مرعوبين احسن ما ننجوش. انه هو الباطل الرحيم اللي ما فيش خير بييجي غير منه ولا فيه رحمة بتيجي غير منه. يعني ايه يا اخواني؟ يعني فين علو الهمة يا شباب؟ فين علو الهمة؟ ابو موسى الاشعري
بيقول يا جماعة انا عايز اقول لكم ان الموضوع مش لعبة. الصحابة قتلوا نفسهم في الشغل. الايات دي بتكلمك عن رجالة ما نامتش وما ارتحتش. ابو موسى الاشعري بيقول غزونا مع رسول الله صلى الله عليه وسلم غزوة تقطعت من الجلود وسقطت منها الاظفار. ليه يا ابو موسى حتى سميناها
الرقاع في سبيل الله يا جماعة. انس بيقول انكم لتعملون اعمالا. هي في اعينكم ادق من الشعرة. كانت عندنا كبائر. وهي كبائر بس انتم اللي مش مش واخدين بالهم. كانوا واخدين الدين جد. كانوا واخدين الحجاب جد. السيدة فاطمة بعد ما وهي بتموت بتقول اعملوا علي اعملوا علي جريدة عشان تغطوا
جسدي وانا ميتة ومتكفنة. عائشة عاشت عمرها محجبة. عشان عمر اتدفن معها في الاوضة ميت. وعاشت محجبة عشان لا تكشف رأسها قدام رجل غريب وهو ميت يا جماعة. كانوا واخدين الدين جاد احدى بنات النبي كانت بتلبس سبع اسواب. عشان تبالغ في الحجاب. والتستر والعفاف
كان كل حاجة عندهم جد. كل حاجة عندهم قوية. دلوقتي دلوقتي الناس واخداك قد ايه ؟ الغنا المغنية اللي طلعت تصور اغنية وهي حامل. الناس انتقدوها قالت لهم اعمل ايه ؟ انا بقى لي سبع سنين نفسي احمل ومش عارف احمل عشان
بحب الغنا قوي ضحت عشان الغنا وواخدة الموضوع جدا قوي. ومغني الناس بتشتهي في الجرايد يقول انا مش هرد. اصل باحب الغنا ما عنديش وقت انصرف عن الغنا. لحاجة من هذه الردود بحب الغنا قوي. الغنا بقى جد يا جماعة التمثيل بقى جد. الممسلة اللي راحت للعناية المركزة في مشهد. الكورة بقت اخطر قضية بكأس
الكرك بقى عضو مجلس شعب يرفع. يرفع يعني يعني بيان عن اللعيب اللي سافر برة ويحترف وساب الفريق بتاعه لانه ان الوطنية كل حاجة بقت جد حتى الحب يقول لك هو الحب ايه! اه الحب ما هوش لعبة. كل حاجة بقت جد يا جماعة. طب يعني اللعب بقى جد
والحب بقى جد والتمسيل بقى جد. والغنا بقى جد والدين هو اللي لعبة! اللي واخد الدين لعبة جيم اوفر. جيم اوفر الدين ما هوش لعبة ده اخطر قضية في الحياة. اكبر قضية في الحياة بس احنا اللي مستهترين. بس الشباب والفتيات هم اللي مش داريين. بس الملتزمين والملتزمات هم اللي مستهترين
بس المجتمع هو اللي غافل عن مدى خطورة قضية الدين يا جماعة. انما الصحابة كان عندهم قضية الدين قضية في غاية الخطورة. سيدنا موسى ربنا بيقول له ولد تانية في ذكري اوعى تبطل اوعى تبطل لحظة عبادة ليه هو الدين كده سيدنا محمد اول ما جبريل نزل له عشر وتلات عصرات ضمه تلات ضمات كانت
اوعى تخرج فيهم عليه الصلاة والسلام ليه ؟ عشان من اولها الدين كده. الدين جد. الدين لازم تاخده بشدة ولازم تاخده بقوة. ولازم تستحمل فيه احدى الفتيات قصتها على الموقع في صدر الموقع عندنا لسة اسلمت من عدة ايام. اللي عايز يوصل لربنا ما بيلعبش. بتحكي لما تسمع قصتها ممكن تبكي. وانت هتسمع القصة
وهي بتحكي لك اول مرة انبهرت ببنت مسلمة بتقرا في المترو القرآن وانبهرت بهزه الفتاة اللي دلوقتي ما تعرفش ان هي كانت السبب في اسلام هزه بها. قالت انا عايزة اقرا انا كمان من الكتاب بتاعي قدام الناس وما اتكسفش. اختارت جزء كان عامل عندها شكوك وشبهات. والجزء ده كان فيه الفاظ سيئة جدا
يعني بدأت تقراه بدأ الشباب يحسبوها انها بنت ساقطة. وبدأت البنات يبصوا لها بصة سيئة. البنت كانت هتتجنن. في يوم من الايام اللي فاتت اللي كانت الدنيا بتشتي رهيب طلعت على السطح وقفت للسما قعدت تقول يا رب يا رب هو ده كلامك! يا رب لو ده كلامك عرفني! يا رب لو ده ينفع كلامك عرفني! يا رب ينفع
كلامك لقت الاذان بيقول الله اكبر. الله اكبر لقت ادان الفجر بيدن. كل ما تسمع اذان الفجر تقول يا رب ده كلامك. تسمع اذان فجر تاني من جمع تاني. بيقول الله اكبر الله اكبر. كل مرة بتقول الجامع اللي قدام بيتهم بيقرا بايات معينة لحد ما حفزتها. وهي بتسهر للفجر. المرة دي اول
مرة الامام يقرأ به وقوف سيدنا عيسى قدام ربنا وهو بيقول له ان كنت قلته فقد علمته. دامت وصحت امها بتقول لها يا بنتي انت قاعدة تقولي ايه انت قاعدة تقولي ان كنت قلته فقد علمت. ان كنت قلته فقد علمت. المقصد يا اخواني اللي عايز يوصل لربنا لازم يتعب. ما يتشغلش عن ربنا. الرسول قال ساعة
يجي لك واحد عشرين ساعة وساعة. ويقول لك انا قلبي قاسي ليه ؟ واحد تاني اسبوع وساعة. واحد تاني كل شهر يدي للدين ساعة ويا ريتها ساعة. قاعد قدام البرنامج
بيتفرج عليه وكل شوية بالريموت يقلب يشوف الماتش جه ولا لأ ويرجع للبرنامج تاني فين ساعة وساعة؟ بتاعة النبي عليه الصلاة والسلام وربنا خلى الدموع سبعة من الصحابة في القرآن. تفيض اعينهم من الدمع. حزنا الا يجدوا ما ينفقون. فيه ناس خرجت تجاهك ما تخلتش جهادها. وناس قعدت
خلت دموعها من شدة صدقها. عارفين ان الدين جد الدين مش لعبة يا بنتي. الدين مش لعبة يا حبيب قلبي. الدين مش لعبة يا جماعة. لسة فاكرها لعبة؟ لسة فاكرها لسة مستهترة. لسة مش عارف خطورة الموقف اللي انت فيه
اقبل بعضهم على بعض يتساءلون انا كنا من قبل ندعوه احنا كنا شغالين ما كناش نايمين فذكر اوعى تبطل الموضوع خطير الناس هتضيع قوموا فوقوا الناس. خمسة مليون مدينة على وجه الكرة الارضية محتاجة حد ينقزها من الضلال. والمعاصي والغفلة قوموا الموضوع خطير. الناس هتخسر نعيم الجنة
كله ليه ؟ الناس هتعرض نفسها على العزاب يوم القيامة ده كله ليه ؟ الناس هتداعى لجهنم الناس هتصرف جهنم. الناس هتحرم من نعيم المقيم في الفردوس الاعلى. قوموا. قوموا
فذكر فما انت بنعمة ربك بكاهن ولا مجنون. بعد كده صفحة كاملة خمستاشر ام. ام يقولون شاعر. ام تأمرهم احلامهم فهذا ربنا بيقول ايه ؟ ام يقولون تقولا؟ ام عندهم خزائن ربك؟ هو ربنا بيقول ايه ؟ ربنا بيحاصر المعرض. بيحاصر المستهتر. بيحاصر اللي بيلعب
حرب الدين بيحاصر اللي مش راضي يلتزم بيقول له ايه اللي مانعك؟ ايه اللي مانعك؟ ما بتوبش ليه؟ ما بتفوقيش ليه؟ ليه؟ ام يقولون نتربص به ريب المنون. يا جماعة ريب المنون المنون هو الموت. يعني بيقطع الامال. وفيه ناس قالت لا المنون اللي هو الضهر الضهر
يعني ايه ؟ يعني استنوا لغاية ما اي حاجة تشغله عن الدعوة. ما فيش حاجة تشغل اهل الحق عن الدعوة. طب استنوا لغاية ما الموت ييجي ياخده. طب استنوا طب احنا مش هنسيبه لغاية ما احنا نفسنا نموت
يعني احنا نفسنا نموت يعني مصرين. اهل الباطل تعبوا عشان الباطل. الساحر في قصة غلام الاخدود بيقول للملك انا كبرت وهاموت ابعت لي غلام اعلمه السحر هو انت كسبان ايه! عايز الباطل يمتد احد اخوانا في جمعية خيرية بيقول لي نزل قرية من قرى الصعيد بيقول لقى نص البيوت في القرية متعلق عليها صور من اللي هي
الكنائس فبيحسبهم مش مسلمين فبيقول لأ الاول نخلص الاسر المسلمة. فواحد بيقول له ده كلهم مسلمين. ازاي ؟ يجوا لهم يدوهم الاكياس ويقولوا لهم بس تعلقوا الصورة دي بركة. شوية لكياس تتقطع. تيجوا بقى تاخدوا المعونات من عندنا. تفكير تخطيط. تخطيط واحنا نايمين يا جماعة. جهد اهل الباطل لنصرة الباطل شكله ايه
طب جهدا للحق لنصرة الحق. النبي لما استحمل الصفحة دي كلها الهجوم عليه والطلقات عليه. ربنا قال له في الاخر فانك باعيننا اعلى كلمة من ربنا البشر في القرآن. انت باعيننا. انت في رعاية ما فيش بعدها رعاية. وحماية ما فيش بعدها حماية. وولاية ما فيش بعدها ولاية. من الله
سبحانه وتعالى فانك باعيننا رسول الله صلى الله عليه وسلم لما استحمل انت انت مرض ليه؟ انت ما بتوبيش ليه؟ ان تأمرهم احلامهم بهزا يعني دماغك قضتك على قد كده! يعني فكرك قضاك على قد كده! يعني انت مبسوط كده! مستريح كده! الله! ام يقولون تقولا! مش مصدق! شاكك! مش انت بتقول انك مسلم
ام مؤمن ام خلقوا من غير شيء ام هم الخالقون؟ يا ابني انت ما تنفعش في الدنيا غير حاجة واحدة بس عبد. وربنا رب. الله لا يكون الا رب. وانت ما تبقاش الا عبد. انت عايز ايه
امهم الخالقون ربنا بيقول لك انت عاجز ما تقدرش تعمل حاجة. ام عندهم خزائن ربك مستغني يعني؟ يعني مستغني جيوبك مليانة وما انتاش محتاجه في حاجة ده انت يا ابني فقير
ام لهم سلم يستمعون فيه؟ انا عارف كل حاجة يعني. انت جاهل يا ابني ربنا بيقول لك اعرف حقيقتك. ربنا بيقول لك وبيقول لي اعرفوا حقيقتكم. انتم من غيري ولا
ولا تقدروا تواجهوا اي حاجة في الدنيا من غيري. ام تسألهم اجرا ولا انت طالب منهم فلوس كتير ده الدين ببلاش. ده شريط المغنية الفلانية بعشرين جنيه جنيه وتلاتين جنيه وشريط الدين بجنيه ونص يا جماعة وجنيه. الدين ببلاش يا جماعة. المغني بياخد في الحفلة اربعة مليون جنيه ليلة رأس السنة. الشيخ آآ فلان وفلان
ما بياخدوش مليم. ما حدش بيدفعك جنيه وانت داخل المسجد تزكرة حضور الدرس. الدين ببلاش. والناس مش عايزة توب الليل. ليه؟ ان تسألهم اجرا. ام كيد قدرة يعني قادر على اللي خلقك فالذين كفروا هم المكيدون ام لهم اله غير الله؟ لك حد تاني؟ لك حد غيره حد هيرزقك غيره
يحميك غيره. حد هينجيك غيره. حد هيرفعك غيره. حد هيقيك يوم القيامة. ووقاهم ربهم. كلمة حب حماة وحفظهم سبحانه وتعالى. حد هيعمل معك كده غيره. حد هيرفع عنك العذاب غيره
لسة فاكرها لعبة؟ لسة فاكرها لعبة وان يروا كسفا من السماء ساقطا. يقول صحاب مرقوم يشوفوا شوية شهب حركة نازلة. ده شوية سحاب ونازل. ما مش عايزين مش عايزين يترجموا يشوفوا تسونامي يا عم ده زواهر طبيعية. يشوفوا الزلزال يا سيدي ده حتة تصدع في القشرة الارضية. مش عايز يترجم. فاكرها لعبة ومش عايز يفوق
ومش عايز يترجم اي رسائل. ربنا بيقول فذرهم حتى يلاقوا يومهم الذي فيه. يصعقون. صعق. كلمة الطور اللي صعق عنده موسى. هنا صعق ربنا بس ساق الاخرة بتاع يوم القيامة
ربنا في النهاية بيقول لرسول الله صلى الله عليه وسلم واصبر لحكم ربك. حكم ربه اللي هو ايه؟ الدعوة الى الله. يعني الدعوة دي حكم الحكم ده عليك وعليك؟ اه. يعني مش لعبة. يعني
مش بمزاجك انك تدعو وما تدعوش. مش مزاجك انك تنقز الناس او ما تنقزهمش. اصبر مهما حصل مهما حاربوك. مهما اتكلموا عليك. مهما اهل الباطل عادوك اصبري اصبري يا اللي مستنتلة قيام الليل. يا اللي مستصعبة النقاب. يا اللي مستتقل الدعوة الى الله. يا اللي مستتقل انك تطلب علم عشان تبقى بكرة بطل من ابطال نصرة الدين
يا اللي مش عايز تعيش عشان ربنا اصبر لحكم ربك فانك باعيننا. باقي المصاحبة يعني دعاية ربنا مصاحباك طول طريقك صاحي قايم. قايم رايح قاعد بتتكلم. رحمة ربنا وعناية ربنا مصاحباك. مش عايز المرقة. مش عايز. طب انك باعيننا. يا رب يعني هو الكلام بقى ولا ولا
التنفيز بقى ده ده وعود ربنا صدق. طب يا رب فين تنفيز وعدك؟ انت الوقتي رب الشعب وعامل حزن والطرد والتعزيب والنكال بالمؤمنين يا رب انت قلت فانك باعيننا. فين ؟ تتقفل الستار على صورة الطور. والمسلمين في قمة التعزيب تتفتح الستارة في
النجم ورسول الله فوق سدرة المنتهى. فوق سبع سماوات. كأن ربنا بيقول لنا صدقم. انا لما هيوعدك اني هسعدك دنيا واخرة لما هوعدكم صدقوا الصحابة استحملوا مع النبي كل الزروف دي. بعدها ابو هريرة امير على المدينة. عمر عمرو بن العاص حاكم على مصر. عمر بن الخطاب
طب خليفة على المسلمين. معاوية ابن ابي سفيان امير على الشاب. ليه؟ لانهم صدقم. رأيتونا مع رسول الله سابع سبعة. ما لنا طعام الا ورق الشجر. وما منا من احد اليوم الا وهو امير. على بلد من البلدان
وسبح بحمد ربك حين تقوم. اما تقوم من النوم. اما تقوم من المجلس. اما تقوم للصلاة املئ حياتك تسبيح. اخر اية بقى الخطيرة بقى ومن الليل فسبحه تسبيح الليل ده حاجة تانية خالص. ومن الليل فسبحه وادبار النجوم. اخر اية دي بس اللي هيطبقها منكم ومننا هيبقى فتح من فتوحات
العطار الاسلامي كله. ومن الليل فسبحه قيام الليل وادبار النجوم جلسة الضحى من اول استغفار الاسحار مرورا بصلاة الفجر لحد جلسة اللي هيقوم الليل ويقعد جلسة الضحى ده فتح مبين. عشان كده بعد الاية دي بالزات جه الرفع فوق سدرة المنتهى. اللي هيقوم الليل اللي بيقوم الليل
ده فتح من فتوحات ربنا على الصف الاسلامي كله. يا جماعة انا عايز اقول ايه؟ لان الوقت خلاص ما عدش غير حوالي دقيقتين احنا الوقتي خلاص بنقفل في الحلقة يا جماعة. انا عايز اقول لكم
حاجة اوعى تستصغر المعصية. يا جماعة اللي ما بيغدرش المعصية حق قدرها. ده ما بيقدرش الله حق قدره. يا جماعة عايزين نفوق. الافراح الغير الاسلامية كبائر التبرج كبيرة. الاختلاط واللي بيحصل بعد الاختلاط ده من الكبائر يا جماعة. اللي بيحصل بعد الاختلاط من هذه المصائب والكوارس والعياز بالله. المال الحرام كبائر
الفرجة على ماتش وانت ما صلتش الفرض اللي ربنا فرضه عليك ساعتها. كبيرة من الكبائر ترك صلاة الفجر. انك تأكل اولادك ربا. كل دي كبائر. عايزين نفوق. عايزين نفوق ونعرف
احنا بنعمل ايه. الحاجة التانية اللي عايز اوصلها النهاردة حرمات ربنا وتعظيم حرمات ربنا. اللي بيحاربوا الدعاة بالعلمانيين. انتم بتحاربوا حدود ربنا سبحانه وتعالى اللي اللي بيمشي مع بنت من ورا اهلها انت بتعتدي على حرمة من حرمات ربنا. وحق من حقوق ربنا لغيرك. الحاجة التالتة اللي انا عايز اوصلها النهاردة
يا جماعة ان لازم تجريم عدم العمل لنصرة الاسلام. اوعي تفتكري انك انت لو لبست نقاب وميت نقاب. وما اشتغلتيش في الدعوة الى الله تنشري الدين والدعوة وتدعي غيرك للالتزام. اوعي تفتكري انك انت كده ما اجرمتيش في الدين. اوعى تفتكر انك لو ربيت دقنك وميت دقن فوقيها. بس
ده شريط ودعيت ده الى الله وكلمت ده وزرت صاحبك ده تدعوه الى الله ونصرت دينك وبقيت راجل اوعى تفتكر انك انت ما نتاش مجرم اصبر حكم ربك ده حكم ربنا حكم به على كل مؤمن. مشي ورا النبي ليوم القيامة. حكم ولازم نصبر عليه. ولازم نفهم كويس جدا تجريم عدم الدعوة
الى الله. الحاجة الرابعة اللي انا عايز اوصلها في نهاية الحلقة يا جماعة. اوعوا تستقلوا بالحسنات. ربنا يكلمنا عن العمل كتير اوي في الصورة. لازم شغل بقى. لازم شغل بقى
اللي بيدخلنا في التوصيات. سيدنا ابو بكر الصديق الرسول يقول له من اصبح منكم اليوم صائما؟ انا. ها نجرب الكلمة دي. الموضوع ده يوم الاتنين الجاي بقى. وتجربها كل اسبوع من
اصبح منكم اليوم صائما؟ انا من فعاد منكم اليوم مريضا؟ انا من تبع منكم اليوم جنازة؟ انا من اطعم منكم اليوم مسكينا انا ليه ما يبطلش شغل. عارف ان الشغل هو اللي هيرفعه عند ربنا يوم القيامة عايزين يا اخوان ان شاء الله الليلة بازن الله نصلي بسورة الطور بس
انا عايز الليلة يا جماعة تطلع من سورة الطور وانت مركب نضارة جديدة. وانت نزرك ستة على ستة لاول مرة في البصيرة الايمانية انا عايزك تعرفي ان سورة الدور ديت معركة مع قيد الاستهقار اللي مقيد قلوبنا وعدم تقدير خطورة الموقف. انا عايزك تعرف تطلع من سورة الطور وانت عارف ان الموضوع خطير جدا. وكبير
جدا وعزيم جدا. انا عايش مع كل اية من ايات سورة الطور. قضية الدين في قلبك وفي قلبك تكبر وتعظم وتحس قد ايه انت في امتحان خطير انت في امتحان رهيب. قد ايه كل عمل انت مسئول عنه. قد ايه ان المعصية عاقبتها هتذهل. هتذهل اللي هيلقاها يوم القيامة زي ما ذهلوا كده. ايه ده
كل ده حصل ليه مصعوقين وقد ايه ان عاقبة الطاعة هتزهل اللي اطاعه. بيقولوا اقبل بعضهم على بعض يتسائلون مش مصدقين كل ده ليه؟ يا جماعة عاقبة كبيرة اوي يا جماعة سواء للطرف ده او للطرف ده. عايزين نصلي الليلة بسورة الطور ان شاء الله ونعيش مع معناها الخطيرة. ونخرج منها مش فاكرينها لعبة ابدا. عايز
نحافز على برج القرآن بقى. هدف السلسلة دي كلها المحافزة على برج القرآن. يا شباب لازم يبقى لك ورد كل يوم ولو صفحة ولو ربع ولو ربعين ولو حسب ولو جزء
لازم كل يوم تقرا قرآن تقراه في قيام ليل. تقراه الصبح بعد الفجر تقراه بعد العصر تقراه في وقت. يكون وقت اصفى وقت لقلبك ولذهنك. يا جماعة لازم القرآن يا شباب يا امة محمد ده النبي بقى نبي باية باية جبريل قال له اقرأ بقى نبي عليه الصلاة والسلام
انت اية واحدة تخليك ولي. اية واحدة تخليك صديقة. اية واحدة تخليك من اهل الفردوس الاعلى. يا جماعة اية واحدة تقلب حياتنا كلنا اية واحدة تغيرك اية اوعى تستقل انك تقوم الليلة باية. اوعى تستقل انك انت تبكي من اية ده انت تقف فيها في ظل عرش الله. اية تشفع لك عند ربنا يوم القيامة
تنجيك من عذاب القبر. اية يا جماعة. اية تملأ قلبك بالايمان. اوعى تستقل انك تحفظي اية. انك تفهم اية. انك تعيش مع اية. انك انت تصلي الليل باية انك تقرا اية. اوعوا تستاهلو يا اخواني لان الموضوع كبير
وخطير صورة الطور داهيت جبير ابن مطعم لما راح للشرك. مشرك راح المدينة عشان يفك اسير. سمع النبي بيصلي بها. لما جه لاخرها بيقول في صحيح البخاري فكاد قلبي ان يطير. البتار من معانيها. البتار من الصواعق اللي فيها. صورة صواعق
تعطف الدنيا قبل ما الواحد يدفعك في الاخرة. كاد قلبه ان يطير من كتر ما اذهلته سورة الطور. راح المغرب سمعها من النبي لعشا كان بيصلي مع الصحابة. العشاء كان مسلم من ضمن المسلمين يا ترى هتأسر فيك زي ما اسرت في جبير ابن متعب؟ يا ترى هتألمك زي بقلبة جبير ابن مطعم؟ يا ترى هتغير حياتك زي ما غيرت حياته؟ نشوف يا جماعة
ونشوف بازن الله الليلة مع هزه المعركة ولكن بينك وبين ربنا سبحانه وتعالى. ومن اول الليل يا جماعة. وبكرة نحافز على ورد القرآن. ابدأي بصفحة. يا اللي ما بتقراش ابدأ بصفحة. ابدأي بصفحتين بس ابدأوا يا جماعة. بس حافزوا اوعوا تبقوا هاجرين لكتاب الله. ومن اعرض عن ذكري فان له معيشة ضنكا. اللي هيعرض حتى اعراض
التلاوة هيعيش في ضنك. الحياة بدون القرآن ضنك ان شاء الله على الموقع على موقع الطريق الى الله ان شاء الله. قصة يعني في ساعة ونص قصة الفتاة اللي اسلمت
القصة مليانة عبر يعني وان كنا نتمنى ان الشريط كان يتمنتج بطريقة احسن شوية بالزات في المقدمة بتاعته. الا ان يعنينا القصة بتاعتها اللي هي بتحكيها هي نفسها على بعد حوالي
ساعة ونص بتحكي قصة تعرفك يعني ايه انسان ممكن يتعب عشان يوصل لربنا سبحانه وتعالى موجود على صدر الموقع للي عايز يحملها مش عايزين نضيع ساعة ساعة من عمرنا ونعاهد ربنا ان عمرنا ده بالساعة بالدقيقة. هنتعامل مع ربنا به. اللهم ارزقنا العمل الصالح. اللهم استعملنا في
ليلا ونهارا. اللهم استعملنا في طاعتك في كل ساعة من اعمارنا. اللهم استعمل كل جارحة من جوارحنا في طاعتك. اللهم استعملنا لنصرة دينك. اللهم استعملنا ولا تستبدلنا. اللهم ارزقنا البصيرة. اللهم ايقظ قلوبنا. اللهم اجعل القرآن العظيم ربيع
قلوبنا ونور صدورنا وجلاء احزاننا وذهاب همومنا وهمومنا. برحمتك يا رب العالمين. برحمتك يا يا رحيم برحمتك يا بر يا رحيم. انا يا رب ندعوك. انك انت البر الرحيم. اللهم امين
اللهم امين اللهم امين. اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت. استغفرك واتوب اليك اليكم السلام عليكم ورحمة الله وبركاته